Γκαρντέζ

Το Γκαρντέζ ή Γκαρντίζ (Πρότυπο:Lang-ps) είναι πόλη στο νοτιοανατολικό Αφγανιστάν, πρωτεύουσα της Επαρχίας Πακτιά. Βρίσκεται στο ομώνυμο Διαμέρισμα Γκαρντέζ, σε υψόμετρο 2.300 μέτρων, και το 2025 είχε σύμφωνα με εκτίμηση πληθυσμό 105.278 κατοίκους. Στο βόρειο μέρος της πόλεως βρίσκεται το Πανεπιστήμιο της Πακτιά, όπως και το αεροδρόμιο. Υπάρχουν παζάρια, δημόσια πάρκα, τράπεζες, ξενοδοχεία, νοσοκομεία και αθλητικοί χώροι. Η πόλη συνδέεται οδικώς με το Χοστ στα νοτιοανατολικά, τη Σαράνα στα νοτιοδυτικά, το Γκαζνί στα δυτικά και το Πούλι Αλάμ στα βορειοδυτικά. Η ονομασία της πόλεως σημαίνει «ορεινό φρούριο» στη μέση περσική γλώσσα. Το Γκαρντέζ ιδρύθηκε στο σταυροδρόμι δύο σημαντικών δρόμων και περιβάλλεται από τα Όρη Σουλαϊμάν. Είναι κέντρο εμπορίου για μεγάλο μέρος του ανατολικού Αφγανιστάν και ιστορικά στρατηγική τοποθεσία. Παρατηρητήρια που πιστεύεται ότι κτίσθηκαν από τον Μέγα Αλέξανδρο ερειπώνονται βαθμιαία στις κορυφές λόφων λίγο έξω από την πόλη. Παραπομπές Πηγές Το λήμμα «Γκαρντίζ» στη Νέα Ελληνική Εγκυκλοπαίδεια «Χάρη Πάτση», τόμος 9